ÚRAD VLÁDY
SLOVENSKEJ REPUBLIKY
     sekcia vládnej legislatívy

									Na rokovanie vlády SR
									Dňa  17. decembra 2003
							                        K materiálu č. 11593/2003							                        K bodu č.: 

S T A N O V I S K O

ktorým sa mení a dopĺňa zákon č. 136/2001 Z.z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení zákona č. 465/2002 Z.z. a o zmene a doplnení niektorých zákonov 

 	          I.

  Návrh zákona, ktorým sa mení a dopĺňa zákon č. 136/2001 Z.z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení zákona č. 465/2002 Z.z. a o zmene a doplnení niektorých zákonov, je vypracovaný mimo Plánu legislatívnych úloh vlády Slovenskej republiky na rok 2003 a na rokovanie vlády ho predkladá Protimonopolný úrad Slovenskej republiky.

                                                  II.

    Cieľom predloženého návrhu zákona je zabezpečenie plnej kompatibility súťažného práva Slovenskej republiky s platnou súťažnou právnou úpravou Európskeho spoločenstva ako aj s acquis communautaire, ktorá začne platiť odo dňa vstupu Slovenskej republiky do Európskej únie.  
Hlavnými zmenami, ktoré modernizácia antitrustu prináša sú zmena vo forme  posudzovania  dohôd obmedzujúcich súťaž, u ktorých prosúťažné efekty prevažujú nad protisúťažnými, decentralizácia v  aplikácii súťažných komunitárnych  pravidiel prostredníctvom vytvorenia systému jednotnej a efektívnej aplikácie súťažných pravidiel stanovených v čl. 81 a 82 zmluvy o Európskom spoločenstve na celom spoločnom trhu a vytvorenie siete orgánov aplikujúcich  súťažné komunitárne  pravidlá (ďalej len „národné súťažné orgány“). 
Návrh zákona bol prerokovaný dňa 9. 12. 2003 v Legislatívnej rade vlády SR.

                                                 III.

         Sekcia vládnej legislatívy Úradu vlády Slovenskej republiky konštatuje, že návrh zákona je na rokovanie vlády predložený v novom znení, v ktorom sú pripomienky legislatívnej rady a jej sekretariátu  zapracované (11 pripomienok a odporúčaní).  Sekcia vládnej legislatívy Úradu vlády Slovenskej republiky preto odporúča vláde Slovenskej republiky návrh zákona schváliť v predloženom znení.

 Bratislava 15. decembra 2003
 Vypracovali: Stanislav Masár
                       Miloš Pavlík

                                                                                   Štefan G r m a n
                                   generálny riaditeľ
	                                                                    sekcie vládnej legislatívy